ยาคุมพึ่งหมดเมื่อวานค่ะ แล้ววันนี้มีเพศสัมพันธ์ไม่ได้ใส่ถุงยางและไม่ได้หลั่งใน จะมีโอกาสตั้งครรภ์มาก-น้อยแค่ไหนคะ ?
สวัสดีค่ะ หากที่ผ่านมา ทานยาคุมกำเนิดได้อย่างถูกต้อง โดยทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหรือท้องเสียหลังทานยา ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะ ซึ่งรวมถึงช่วงที่เว้นระยะการทานยาคุม 7 วันด้วย ดังนั้น จึงสามารถที่จะมีเพศสัมพันธ์ได้ โดยมีโอกาสตั้งครรภ์น้อยกว่า 1%อย่างไรก็ตาม เนื่องจากยาคุมกำเนิด ไม่สามารถป้องกันการตั้งครรภ์ได้ 100% หากต้องการเพิ่มประสิทธิภาพในการคุมกำเนิด ก็สามารถใช้ถุงยางอนามัยร่วมด้วยได้ค่ะ